VS001232
Datum: 1998-07-19T02:00:00.000+02:00
datum_sodbe_i_stopnje: 2001-01-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice
fischer: lahki primeri
odskodnina: 2000000 SIT
opombe: II Ips 546/2002. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Prometna naesreča.

## Poškodba

Udarnina levega ramena, okvara nadgrebenske mišice levo, delno raztrganje zgornjega dela trikotaste mišice na levi strani v predelu zgornjega nasadišča, zvin vratne hrbtenice, v presledkih nastopajoče draženje levega nadlahtnega živčnega pleteža in bolečine v predelu vrat - glava.

## Telesne bolečine

800000 SIT Hude 1 teden, srednje hude 2 tedna, lahke 2 tedna, občasne večkrat dnevne 4 tedne, občasne lahke na nekaj dni pa so ostale trajno.

#### Ambulantno zdravljenje

2 pregleda na kirurgiji, 6 obiskov v domači ambulanti.

#### Rehabilitacija

10-krat fizioterapija.

#### Nevšečnosti med zdravljenjem

5-krat RTG, 15 dni ovratnica.

## Strah

200000 SIT Intenziven primarni strah 1 uro, zaskrbljenost za izid zdravljenja 1 leto in trajen lahek strah pred prometom.

## Zmanjšanje življenjske aktivnosti

1000000 SIT 13,5-odstotno ZŽA. Omejena gibljivost vratnega dela hrbtenice in omejena gibljivost v levem ramenu. Nesposobna je za dviganje predmetov v višino z levico, kot gospodinja mora v svoje delo in vsakodnevna opravila vlagati več napora. Ne more se več v taki meri kot prej posvečati vnukom in pri hobijih se ne more v celoti zbrati ter težje opravlja dela trajnejšega značaja. Manj je sposobna za ročna dela, težje vztraja pri določeni dejavnosti in ima občutek manjvrednosti po poškodbi. Zaradi poprejšnje ugotovljene tožničine delno omejene gibljivosti hrbtenice ter že predhodnih glavobolov prispevajo poškodbe iz sporne prometne nesreče k bolečnosti predela vrat - glava do ene polovice in k posledicam draženja levega nadlahtnega živčnega pleteža prav tako do ene polovice.

---

ZOR člen 200, 203